b"\n_START_ARTICLE_\nStudenterhuset Schultz' gate\n_START_SECTION_\nUtvikling av studentvelferd i Oslo tidlig p\xc3\xa5 1900-tallet\n_START_PARAGRAPH_\nSammen med Studiehjem for unge piker, Aulakjelleren og Frokostkjelleren, s\xc3\xa5 var Studenterhuset et av de studentvelferdstilbud Norges f\xc3\xb8rste kvinnelige professor Kristine Bonnevie kjempet gjennom. Et Oslo i bolign\xc3\xb8d huset 270 studenter i Studenterhuset p\xc3\xa5 et tidspunkt i 1920. Det kostet omtrent 60 kr i m\xc3\xa5neden for en seng p\xc3\xa5 rom med 3-4 andre studenter, inkludert frokost. Husets studenter kunne spise middag med statsst\xc3\xb8tte for 1,50 kr hos Studenternes Kristelige Forbund sammen med studenter huset annensteds. P\xc3\xa5 dette tidspunkt huset staten studenter ogs\xc3\xa5 i Inkognitogata 28 og i rom p\xc3\xa5 Naturhistorisk museum i Botanisk hage p\xc3\xa5 T\xc3\xb8yen. Det var dyrtid og en oppfattning om at bolign\xc3\xb8den var midlertidig. Staten betalte 550.000 kr for Schultz' gate 7. Investeringen kunne forklares med at i fremtiden ville staten bruke huset til andre form\xc3\xa5l enn studenter, bare situasjonen snart bedret seg. For snart skulle Blindern studenthjem ogs\xc3\xa5 st\xc3\xa5 klar, det legen Alette Schreiner var p\xc3\xa5driver for.\n_START_SECTION_\nSiO tar over\n_START_PARAGRAPH_\nI 2008 ble Studentsamskipnaden i Oslo eiere av Studenterhuset, da Staten solgte bygget for 35 millioner kr. Studenterhuset drives fremdeles i samarbeid med beboerne, og det er sterkt fokus p\xc3\xa5 videref\xc3\xb8ring av tradisjoner.\n_START_SECTION_\nDen formelle organiseringen\n_START_PARAGRAPH_\nTil tross for Studentsamskipnadens eierskap er studenthjemmet i h\xc3\xb8yeste grad selvdrevet av studentene. Det aller h\xc3\xb8yeste organet er allm\xc3\xb8tene, der alle husets beboere (husitter) er pliktet til \xc3\xa5 m\xc3\xb8te. P\xc3\xa5 disse m\xc3\xb8tene vedtas det egne husregler og en leder, kalt overinspekt\xc3\xb8r, blir utnevnt. Overinspekt\xc3\xb8ren sin oppgave er \xc3\xa5 holde kommunikasjon mellom studenthjemmet og SiO, og \xc3\xa5 ta inn nye beboere. Studenterhuset har 4. etasjer, hvor hver av etasjene er delt inn i venstre- og h\xc3\xb8yrefl\xc3\xb8y. I hver av fl\xc3\xb8yene er det en ganginspekt\xc3\xb8r som har til oppgave \xc3\xa5 s\xc3\xb8rge for at den representative gangen er ryddig. Husets 8 ganginspekt\xc3\xb8rer utgj\xc3\xb8r det som kalles Kollegiet, hvilket er det nest h\xc3\xb8yeste organet i organiseringen til Hus. I Kollegiet formidles de enkelte gangenes interesser videre til overinspekt\xc3\xb8ren. Studenterhuset ansetter ogs\xc3\xa5 en egen vaktmester."